今日老公返工我同媽媽牚檯腳，兩個人出沙田食熱辣辣米線暖吓身!!由於兩個人都諗唔到叫咩餸，索性叫個過橋米線套餐咩都有。入面有牛丸、墨魚丸、肉醬、腩肉、豆 pok、腐皮、雞肉、竹笙、酸菜等等，好似咩都有啲，好味不過個人覺得太多肉喇。湯底揀咗 5小麻辣，好味! 呢間分店同其他比就無咁麻，但又辣啲啲，好在我兩個都係食得辣之人，食到成個人出汗。埋單一個套餐兩杯嘢飲 $63 算抵食，兩個女人仔仲食剩啲啲添...